CELEX: 62010TO0084(01)
Language: el
Date: 2011-09-14
Title: Διάταξη του Γενικού Δικαστηρίου (πρώτο τμήμα) της 14ης Σεπτεμβρίου  2011. # Regione Puglia κατά Ευρωπαϊκής Επιτροπής. # Προσφυγή ακυρώσεως - ΕΤΠΑ - Απόφαση περί μειώσεως χρηματοδοτικής συνδρομής - Οργανισμός περιφερειακής ή τοπικής αυτοδιοικήσεως - Η προσβαλλόμενη πράξη δεν τον αφορά άμεσα - Απαράδεκτο. # Υπόθεση T-84/10.

Διάταξη του Γενικού Δικαστηρίου (πρώτο τμήμα) της 14ης Σεπτεμβρίου 2011 – Regione Puglia κατά Επιτροπής
      (Υπόθεση T-84/10)
      «Προσφυγή ακυρώσεως – ΕΤΠΑ – Απόφαση περί μειώσεως χρηματοδοτικής συνδρομής – Οργανισμός περιφερειακής ή τοπικής αυτοδιοικήσεως – Η προσβαλλόμενη πράξη δεν τον αφορά άμεσα – Απαράδεκτο»
      Προσφυγή ακυρώσεως – Φυσικά ή νομικά πρόσωπα – Πράξεις που τα αφορούν άμεσα και ατομικά – Άμεσος επηρεασμός – Κριτήρια – Απόφαση της Επιτροπής, απευθυνόμενη προς κράτος μέλος, με την οποία μειώνεται η χρηματοδοτική συνδρομή του Ευρωπαϊκού Ταμείου
         Περιφερειακής Αναπτύξεως και με την οποία προβλέπεται η μερική επιστροφή των καταβληθέντων κονδυλίων – Προσφυγή ασκηθείσα από οργανισμό περιφερειακής ή τοπικής αυτοδιοικήσεως στον οποίο καταβλήθηκε η εν λόγω συνδρομή και ο οποίος
         ενεργεί ως αρχή διαχειρίσεως των εισπραχθέντων κονδυλίων – Η προσβαλλόμενη πράξη δεν αφορά άμεσα τον προσφεύγοντα – Απαράδεκτο – Επίπτωση των οικονομικών συνεπειών της αποφάσεως στον εν λόγω οργανισμό περιφερειακής ή τοπικής αυτοδιοικήσεως – Δεν ασκεί επιρροή (Άρθρο 263, εδ. 4, ΣΛΕΕ) (βλ. σκέψεις 29-30, 32-35, 37, 39-44, 48-53)
      
      Αντικείμενο 
      
         
               Αίτημα μερικής ακυρώσεως της αποφάσεως C(2009) 10350 της Επιτροπής, της 22ας Δεκεμβρίου 2009, περί μειώσεως της χρηματοδοτικής
                  συνδρομής του Ευρωπαϊκού Ταμείου Περιφερειακής Αναπτύξεως (ΕΤΠΑ), η οποία είχε χορηγηθεί σύμφωνα με την απόφαση C(2000) 2349
                  της Επιτροπής, της 8ης Αυγούστου 2000, περί εγκρίσεως του επιχειρησιακού προγράμματος POR Puglia, για τη χρονική περίοδο 2000-2006,
                  στο πλαίσιο του στόχου 1.
               
            Διατακτικό 
      Το Γενικό Δικαστήριο διατάσσει:
      
         
                  1)
               
               
                  
               
               
                  	Απορρίπτει την προσφυγή ως απαράδεκτη.
               
            
         
                  2)
               
               
                  
               
               
                  	Η Regione Puglia φέρει τα δικαστικά έξοδά της καθώς και τα δικαστικά έξοδα της Ευρωπαϊκής Επιτροπής, περιλαμβανομένων των
                     εξόδων που αφορούν τη διαδικασία ασφαλιστικών μέτρων.